section_heading: Životopis
paragraph_text: Činjenica da je tako dugo bio veliki svećenik pokazuje da je održavao dobre odnose s rimskom upravom i Poncijem Pilatom. U spisima Josipa Flavija spominju se razne prigode kada je Pilat vrijeđao vjerski i narodni identitet Židova. Mnogi Židovi su prosvjedovali protiv toga, ali ne i Kajfa, što dokazuje njihove dobre odnose. Taj se stav vidi i u evanđeljima kada se govori o Isusovu suđenju i smrti. Evanđelja govore da su se svećenički glavari složili da će predati Isusa Pilatu.